Low whistle

Low Whistle (), baita ere concert whistle edo Low D whistle, Irlandako eta Britainia Handiko musika tradizionalean ohikoa den txirula mota bat da. Tin whistlean du jatorria, izan ere 1970eko hamarkadan Bernard Overtonek eraldatu eta sortu zuen.

 Hedapen geografikoa 
Musika zeltiarrean oso ohikoa den musika tresna da, horrela beraz musikari irlandarrek eta britainiarrek asko jotzen dute. Bretainiako, Galiziako eta Asturiasko folk musika taldeek ere erabiltzen dute.

 Deskribapena 
Bi eskuko flauta zuzena da, aluminiozkoa. Tonu aldaketarako sei zulo ditu aurrekaldean. Tin whistlea baino luzeagoa da eta afinazio tonua oktaba bat baxuagoa du.

Gaur egun hainbat materialez egindakoak aurkitzen dira eta afinazio tonu desberdinak dituztenak, Re edo La adibidez.

 Historia 
250px|thumb|High whistle (ezkerrean, txikia) eta Low whistle (eskuman, luzea).
Eztabaida handia dago low whistlearen jatorriaz. XVI. mendean baziren fipple txirula bertikalak, egurrezkoak zirenak, eta sei zulo zituztenak. XVII. mendean letoia edota nikela bezalako metalen erabilera asko zabaldu zen eta tin whistle antzekoak agertu ziren Irlandan, Britainian, Eskandinavian, Kanadan eta Flandrian.

1971. urtearen amaieran Bernard Overton (1930-2008) txirulagile eta jazz musikari ingelesak low whistle modernoa sortu zuen. Bira bat egiten ari zela Finbar Fureyri banbuzko indiar txirula bat konpontzeko eskatu zion eta hark hausti egin zuen txirula. Orduan bien artean metalezko txirula berri bat asmatzea erabaki zuten. Furey/Overton flute izena hartu zuen lehendabizi eta Overton flauta hauek egiten eta merkaturatzen hasi zenean The Overton Flute izenaz ezagutu ziren. Dena dela, afinazioa zela eta, musikariak "Low D" izena ematen hasi zitzaizkion. 1990eko hamarkadan Riverdance emankizunak mundu mailako ikusgarritasuna eman zion.

Azken hamarkadetan irlandar eta britainiar musikan tin whistleak eta irish fluteak izan duten lekua hartzen hasi da.

 Musikari eta talde ezagunak 

 Tommy Makem
 Finbar Furey eta haren seme Martin Furey
 Old Blind Dogs
 Michael McGoldrick
 Riverdance
 Lunasa
 Donie Keyes
 Chris Conway
 Davy Spillane

 Erreferentziak 

 Kanpo estekak 
 Soinueneako fitxa

Kategoria:Haize instrumentuak
Kategoria:Irlandako musika tresnak
Kategoria:Txirula